Pyvesos hidrografinis draustinis
Pyvesos valstybinis hidrografinis draustinis – saugoma gamtos sritis Lietuvoje, Pasvalio rajone, 6 km į šiaurės rytus nuo Pumpėnų, apima Pyvesos vidurupį tarp Moliūnų ir Geivitonių. Įsteigtas 1992 m. Draustinis įsteigtas siekiant išsaugoti negilaus salpinio slėnio labai vingiuotą Pyvesos upės vidurupio atkarpą. Taip pat Pyvesos hidrografiniame draustinyje saugomi eutrofiniai aukštieji žolynai, aliuvinės ir šienaujamos mezofitų pievos, aliuviniai miškai. Gyvena bebrai, ūdros, peri tulžiai.